HeTree/MevakerConcSen huggingface dataset:
גורם שאינו אזרח בריטי או תושב בריטי או תאגיד שאינו מאוגד בבריטניה 25 National security and infrastructure investment review - the government's review of the national security implications of foreign ownership or control 26 בהתאם לחוק הבריטי- Enterprise Act 2002 .
| 1330 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות בינואר 2022 יכנס לתוקף בבריטניה חוק27 בעניין הגברת יכולת הממשלה לפקח על עסקאות כאמור לעיל ולהתערב בהן, נוכח הגברת הסיכונים לביטחון הלאומי הנובעים מהשתלטות על סוגים שונים של חברות ונכסים.
התשתית הנורמטיבית בישראל והניסיונות להקל באסדרה .
המסד הנורמטיבי לגבי רכישת חברות על ידי חברה ממשלתית וחברה לא ממשלתית: הקמת חברות או רכישה של מניות בחברות קיימות על ידי החברות הממשלתיות והחברות הבנות הממשלתיות, ובהן התע"א, אלתא ורפאל, נעשית בהתאם להוראות חוק החברות הממשלתיות.
בחוק נקבע כי הקמת חברות או רכישת מניות בחברות קיימות מחייבות אישור של הממשלה.
עוד נקבע בחוק כי ההוראות הנוגעות לקבלת אישור הממשלה לרכישת מניות כאמור לא יחולו על חברה שהתאגדה מחוץ לישראל (להלן - חברת חוץ), וכי הקמת חברת חוץ שאילו הוקמה בישראל הייתה חברה ממשלתית או חברה בת ממשלתית טעונה החלטת ממשלה.
נוסף על כך התקבלו שתי החלטות ממשלה הנוגעות להקמה או לרכישה של מניות בחברות: החלטה משנת 2008 בעניין המסלול הירוק והחלטה משנת 2018 .
בעניין תוכנית החדשנות בהחלטה בעניין המסלול הירוק ניתן אישור הממשלה מראש לתע"א, לאלתא ולרפאל לרכוש מניות בחברות קיימות בתנאים מסוימים, בהם אישור הדירקטוריון, ללא צורך בהחלטת ממשלה פרטנית בעניין.
בהחלטה בעניין תוכנית החדשנות ניתן אישור הממשלה מראש ל-20 חברות ממשלתיות ולחברות הבנות שלהם, ובהן התע"א ורפאל, לרכוש בתנאים מסוימים מניות בחברות שעיקר עיסוקן בחדשנות טכנולוגית ללא צורך בהחלטת ממשלה פרטנית בעניין (ראו פירוט בנושאים אלה בהמשך).
כמו כן, נוהלי התע"א ורפאל העוסקים במיזוגים וברכישות מתייחסים לאישורים שעליהן לקבל מהגורמים הממשלתיים הרלוונטיים, ובהם רשות החברות ומשהב"ט.
לעומת ההוראות שלעיל הנוגעות לחברות הממשלתיות, על חברות שאינן ממשלתיות חלים רק דיני החברות הכלליים, ובהם חוק החברות.
בחוק החברות נקבעו בין היתר סמכויות הדירקטוריון והאספה הכללית.
בחוק נקבע בין היתר כי הדירקטוריון יקבע את תוכניות הפעולה של החברה, את העקרונות למימונן ו את סדרי העדיפות ביניהן.
עוד נקבע בין היתר כי לביצוע מיזוגים נדרש אישורם של האסיפה הכללית והדירקטוריון.
ואולם לא נקבעו בחוק הוראות לעניין הקמת חברות או רכישת מניות, אלא הדבר מסור לדירקטוריון בהתאם לסמכויותיו ולקבוע במסמכי היסוד של החברה 28 .
ובנהלים שלה מכאן עולה כי על חברה שאינה ממשלתית, לרבות כזו המתחרה בתע"א ו ברפאל , כגון אלביט, לא חלות המגבלות האסדרתיות שלעיל המושתות על החברות הממשלתיות בכל הנוגע להקמת חברות ולרכישת מניות בחברות קיימות.
חוק החברות הממשלתיות: בחוק החברות הממשלתיות נקבע בין היתר כי ההחלטות של חברה ממשלתית הנוגעות להקמה של חברות ולרכישה של חברות קיימות ושל מניות בחברות כאלה טעונות אישורה של הממשלה בין היתר בתחומים האלה: .
27 החוק- National Security and Investment Act 2021 .
28 בחוק החברות נקבע כי מסמך היסוד של החברה הוא התקנון שלה.
לפני כניסת החוק לתוקף מסמכי היסוד היו התקנון והתזכיר.
מסמכים אלו מקימים את החברה ומסדירים את מערכת היחסים המשפטית בה.
| 1331 | דוחמבקר המדינה | אדר ב התשפ״ב | מרץ2022 .
החלטה בדבר הקמת חברה29 , לבד או עם אחרים, ורכישת מניות בחברה קיימת, למעט רכישת מניות בבורסה בידי חברה שרכישה כזאת היא בין עיסוקיה הרגילים; החלטה בדבר פשרה, סידור או מיזוג עם חברה אחרת; פעולה כבעלת מניות בחברה בת ממשלתית באחד משני העניינים שתוארו לעיל; התחייבות לאחת מהפעולות המנויות בשלושת הנושאים שלעיל.
עוד נקבע בחוק החברות הממשלתיות כי אישורה של הממשלה בעניינים שלעיל יתקבל לפי הצעת השרים שהוגשה לממשלה, בליווי חוות דעת של רשות החברות הממשלתיות.
ואכן, בהתאם לאמור בחוק קיבלה הממשלה החלטות בעניין זה.
למשל, הממשלה אישרה באוגוסט 192030 לרפאל בין היתר לרכוש בחלקים שווים עם חברה נוספת את מלוא הון המניות המונפק והנפרע של אירונאוטיקס בע"מ (להלן - אירונאוטיקס) בסכום של עד 850 מיליון ש"ח (לגבי אישורי הממשלה לרכישות נוספות ראו בהמשך).
בדברי ההסבר להצעת חוק החברות הממשלתיות31 נכתב כי הבעיה המרכזית העומדת לפני המחוקק היא לאזן בין הצורך להשאיר בידי החברות הממשלתיות את הגמישות העסקית והתפעולית הדרושה להשגת מטרותיהן לבין הדרישה להבטיח למדינה את הפיקוח המתחייב על החברות.
בדצמבר 2020 מסר נציג היועץ המשפטי למערכת הביטחון (מעהב"ט) למשרד מבקר המדינה כי אישור הממשלה לרכישת חברות נדרש מכיוון שלא מדובר במהלך העסקים הרגיל של החברות, ומכיוון שקיים סיכון למצב הפיננסי של החברה בעקבות רכישות כאמור.
בפברואר 2021 מסרה רשות החברות למשרד מבקר המדינה כי הרעיון המסדר שבחוק לגבי הקמה ורכישה של חברות נובע מהכפפת החלטות מרכזיות של חברה ממשלתית לאישור נוסף של הממשלה, וכי עניינים של תפעול שוטף של החברה הממשלתית אינם מצריכים אישור של הממשלה.
בעניין הפרשנות למונחים "פשרה" ו"סידור" שלעיל מסרה רשות החברות כי היא תיקבע לפי הדין הכללי.
הרשות הוסיפה כי היא לא נדרשה עד כה לפרשנות לגבי מונחים אלה, וכי טרם התקבלה החלטת שר האוצר לעניין "מיזם".
החלטת הממשלה מדצמבר 2008 :לגבי המסלול הירוק בדברי ההסבר להצעת החלטת הממשלה בעניין המסלול הירוק נכתב כי קבלת אישור הממשלה להקמה או לרכישה של חברה בהתאם לחוק החברות הממשלתיות כרוכה בהליך ארוך, וכי לא פעם עוברים חמישה עד שמונה חודשים ואף יותר מיום קבלת ההחלטה בדירקטוריון על ביצוע הרכישה ועד לקבלת האישור.
בדברי ההסבר צוין כי הדברים אמורים גם לגבי רכישות לא משמעותיות ובהיקפים כספיים זניחים, לעומת היקפי הפעילות של החברות האמורות, וכי דבר זה הוא "אבסורד" בכל הנוגע לטיפול הממשלתי הנדרש בנושא; כי קיים חשש שתהליך האישור הנדרש מרפה את ידי החברות .
29 חברה, לרבות תאגיד אחר, וכן מיזם שמתקיימים לגביו התנאים שיקבע שר האוצר; מיזם- התקשרות, לרבות המשך התקשרות, לביצוע פעילות כלכלית, ובלבד שיש בה כדי להשפיע באופן מהותי על רווחיות החברה, רכושה או התחייבויותיה.
30 /החלטה חכ95 של ועדת השרים לענייני חברה וכלכלה (הקבינט החברתי-כלכלי) מאוגוסט 2019 .
ההחלטה קיבלה באותו חודש תוקף של החלטת ממשלה 4677 /(חכ95 .
) 31 'הצעת חוק מס1067 ממאי1973.
| 1332 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות מהקמת חברות או מרכישת מניות בחברות קיימות, ולפיכך עלול לתמרץ אותן להתקשר בעסקאות של הסכמי שיתוף פעולה וחוזים שונים, אף שטבעי היה מבחינה עסקית לבצע את הפעילות במסגרת חברות נפרדות, וכי בכך נוצרת חשיפה משמעותית יותר לחברות הממשלתיות הביטחוניות, והדבר כרוך "בעיוותים עסקיים".
בהחלטתה בעניין המסלול הירוק אישרה הממשלה מראש לתע"א, לאלתא ולרפאל להקים חברות, לבד או עם אחרים, ולרכוש או לקבל בדרך אחרת מניות בחברות קיימות (להלן - חברת השקעה), וזאת בכפוף לקיומם של כמה תנאים.
דהיינו, אין צורך לקבל החלטת ממשלה לגבי עסקאות רכישת מניות או הקמת חברות מסוימות, אם התקיימו התנאים שנקבעו בהחלטת הממשלה.
עוד נקבע בהחלטה כי מנהל רשות החברות הממשלתיות ייתן לשלוש החברות האמורות אישור כי התקיימו תנאי ההחלטה.
להלן פירוט של עיקרי התנאים שבהחלטה.
לוח 3: עיקרי התנאים לקבלת אישור מראש לפי החלטת הממשלה בעניין המסלול הירוק .
על פי החלטת הממשלה מדצמבר 2008 .
, בעיבוד משרד מבקר המדינה הנושא עיקרי תנאי ההחלטה 1 סכום החשיפה* המרבי של החברה הממשלתית בכל חברת השקעה תע"א ואלתא - 50 מיליון דולר רפאל - 25 מיליון דולר 2 סכום החשיפה השנתי הכולל בחברות השקעה תע"א ואלתא - 100 מיליון דולר רפאל - 50 מיליון דולר 3 שיעור ההחזקה בהון מניות ובאמצעי שליטה 20% - 50% 4 אישורי היועץ המשפטי של החברה הממשלתית, הדירקטוריון, משהב"ט ומנהל רשות החברות האישורים נדרשים; ההשקעה תיחשב מאושרת על ידי משהב"ט, אם הוא לא הודיע לחברה ולרשות החברות בתוך 30 ימים מהמועד שבו קיבל את הבקשה כי הוא מתנגד לה או שהוא מאשר אותה בתנאים שקבע; ההשקעה תיחשב מאושרת על ידי מנהל רשות החברות אם הוא לא הודיע לחברה בתוך 30 ימים מקבלת המסמכים או ממועד המצאת מסמכים נוספים אם ביקשם כי הוא מתנגד לביצוע השקעה או כי בכוונתו להביאה לאישור הממשלה 5 החלת הוראות הממונה על הביטחון במערכת הביטחון (המלמ"ב) על החברה הממשלתית לגבי חברת ההשקעה נדרש 6 הגבלת תחומי הפעילות והמטרות של חברת ההשקעה אישור ההשקעה בחברת ההשקעה יהיה מוגבל לתחום הפעילות ולמטרות של חברת ההשקעה; ולכל שינוי במטרות או שינוי מהותי בתחום הפעילות נדרש לקבל החלטה נוספת .
| 1333 | דוחמבקר המדינה | אדר ב התשפ״ב | מרץ2022 .
* חשיפה לרבות כל השקעה של החברה הממשלתית, במישרין או בעקיפין, מתן הלוואה לחברת ההשקעה או מתן ערבות להלוואה שחברת ההשקעה תיקח, או כל דרך אחרת שתגרום לחברה הממשלתית חשיפה.
במכתב של רפאל לרשות החברות מיולי 2019 צוין כי המסלול הירוק לא שיפר מהותית את הליך הקמת החברות או רכישת חברות קיימות; וכי יש בו בין היתר חוסר גמישות המפלה חברה ממשלתית לעומת מתחרותיה שאינן חברות ממשלתיות, לעיתים עד כדי סיכול מראש של היוזמה העסקית.
זאת מכיוון שהאסדרה הנדרשת לאישור מציבה את החברה הממשלתית בעמדה לא תחרותית, למשל לגבי הצעות רכש בעת הזדמנויות עסקיות או לגבי מיזמים בעולם חברות ההזנק (סטרט אפ).
רפאל הוסיפה כי באותו מועד התבצע תהליך לתיקון החלטת הממשלה בנושא המסלול הירוק.
לגבי הצורך בקבלת אישורו של משהב"ט ציינה רפאל במכתבה כי קיים כשל עקרוני במסלול הירוק בשל היעדר קריטריונים בעניין קבלת אישורו של משהב"ט לרכישה.
במכתבה של התע"א לרשות החברות מאוגוסט 2018 , שצוין לעיל, ובמכתבה מפברואר 2019 צוין כי המסלול הירוק לא הוכיח את עצמו כגמיש ומהיר מספיק עבור התחום הדינמי של רכישת חברות ומיזוגים, מכיוון שמדובר בהליך מורכב שאינו תחום במסגרת לוחות זמנים ודאיים.
בביקורת נבדק משך תהליך מתן האישורים על ידי משהב"ט, רשות החברות הממשלתיות וועדת השרים לענייני חברה וכלכלה לגבי 19 חברות שהקימו התע"א, אלתא, רפאל וחברות בנות שלהן או שרכשו מניות בהן בשנים 2017 - 2020 .
להלן דוגמה לתהליך מתן האישורים לתע"א באמצעות המסלול הירוק להקים חברה בדרום קוריאה, עם חברה מקומית.
ממועד אישור הדירקטוריון להקים חברה כאמור ועד לקבלת אישור רשות החברות עברו כתשעה חודשים וחצי (ראו בהמשך בלוחות 9 ו-10 את לוחות הזמנים למתן אישורי משהב"ט, רשות החברות וועדת השרים לענייני חברה וכלכלה לתע"א ולרפאל לגבי 22 .
)החברות שנבדקו בספטמבר 2017 אישר הדירקטוריון של התע"א להקים חברה בדרום קוריאה, עם חברה מקומית, כדי להיערך להתמודדות במכרז בהיקף כספי של יותר מחצי מיליארד דולר בנושא פיתוח מטוס ללא טייס (להלן - מל"ט) והצטיידות בו; ההליך המכרזי היה צפוי להתקיים בשנת 2019 .
זאת נוכחהדרישות האסדרתיות בדרום קוריאה כי התמודדות במכרז מחי יבת הקמת חברה מקומית, וכי הזוכה בו יידרש לבצע תכולות ניכרות מהפיתוח ומהייצור בדרום קוריאה.
באוקטובר 2017 ביקשה התע"א מרשות החברות וממשהב"ט את אישורם להקים את החברה האמורה.
התע"א צירפה לבקשתה את המסמכים הנדרשים בהתאם להוראות המסלול הירוק, לרבות החלטת הדירקטוריון המאשרת את הרכישה.
בתחילת יוני 2018 פנתה התע"א לרשות החברות כדי לברר מהו מצב הטיפול בבקשתה מאוקטובר 2017 .
בפנייה צוין כי הנושאדחוף ביותר , מכיוון שהקמת החברה עם החברה הדרום קוריאנית נמצאת בסכנה.
כמה ימים לאחר מכן ביקשה הרשות מהתע"א לבצע כמה תיקונים בהחלטת הדירקטוריון, למשל לפרט מהו מבנה ההון של החברה שתוקם ולהבהיר שיו"ר הדירקטוריון של החברה ייבחר מבין ארבעת הדירקטורים שלה.
לאחר עוד כמה בקשות של רשות החברות מהתע"א לבצע תיקונים בהחלטה שלעיל ביקש יו"ר הדירקטוריון של התע"א במחצית יולי 2018 מרשות החברות לקבל מייד את אישורה להקמת החברה, מכיוון שללא קבלתו התע"א תהיה מנועה להתמודד במכרז האמור.
במכתבו ציין יו"ר הדירקטוריון כי למיטב הבנתו התיקונים שביקשה רשות החברות לבצע בהחלטת הדירקטוריון .
| 1334 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות אין משמעותם שינוי מהותי שלה.
כמה ימים לאחר מכן אישר מנהל הרשות להקים את החברה בדרום קוריאה, בין היתר על סמך אישורו של משהב"ט ממאי 2018 , שניתן כשבעה חודשים לאחר בקשת התע"א.
בביקורת נמצא כי נוסף על היעדר קריטריונים ברורים למתן אישור משהב"ט, אין מגבלה על מספר הפניות של משהב"ט ורשות החברות לקבל השלמות או הבהרות מהחברות, ולכן משך הזמן הכולל לסיום תהליך האישור לחברות הממשלתיות לרכוש מניות בחברות באמצעות המסלול הירוק אינו מוגבל.
תהליך זה גורם לנחיתות של החברה הממשלתית לעומת חברה שאינה ממשלתית בכל הנוגע לרכישות האמורות.
משכך, המסלול הירוק אמנם שיפר את תהליך האישור הנדרש לרכישת מניות בחברות על ידי התע"א, אלתא ורפאל, אולם לא נתן מענה שלם לצורכיהן לעומת ההוראות שנקבעו בחוק החברות הממשלתיות.
יצוין כי תהליך מתן האישור לרכישת מניות בשתי חברות על ידי התע"א החל באמצעות המסלול הירוק אולם נוכח אי -איוש התפקיד של מנהל רשות החברות התהליך הופסק, ובמקומו פעלה הרשות לקבלת החלטות ממשלה שלא בישיבתה, בהתאם לאמור בסעיף 19 (ב) לתקנון הממשלה (ראו פירוט בלוח 9.
) חוזר החדשנות מספטמבר 2017: לקראת גיבוש הצעת החלטת הממשלה בנושא הקמת חברות ורכישת מניות בחב רות חדשנות התקינה בספטמבר 2017 רשות החברות את חוזר החדשנות לעידודן של 18 חברות ממשלתיות והחברות הבנות שלהן, לרבות רפאל והתע"א, בין היתר להטמיע טכנולוגיות חדשות, כדי לשפר את תוצאותיהן העסקיות ואת רמת השירות שלהן.
בחוזר החדשנות נדרשו החברות להכין תוכנית לבניית מערך חדשנות ולמפות את החסמים לביצוע התוכנית ואת המגבלות העלולות לחול עליהן, בין היתר נוכח הנקבע בחוק החברות הממשלתיות כי החלטה של חברה ממשלתית להקים חברה או לרכוש מניות בחברה קיימת טעונה אישור של הממשלה.
בחוזר צוין כי רשות החברות שוקלת להציע לממשלה להחליט לאשר מראש לחברות הממשלתיות שיכינו ויישמו את התוכנית האמורה לרכוש מניות בחברות חדשנות המפתחות טכנולוגיות בתחומי פעילות הליבה של החברות הממשלתיות.
האישור מראש יותנה בעמידה של החברה הממשלתית בקריטריונים לגבי השקעה בחברת החדשנות, כגון שיעור ההשקעה בחברה בו דדת.
כמו כן צוין בחוזר כי רשות החברות שוקלת להציע לממשלה להחליט על הקמת צוות בין-משרדי שיפעל להסרת חסמים אסדרתיים העומדים לפני החברות הממשלתיות לאמץ טכנולוגיות חדשניות.
בחוזר הורתה רשות החברות ל-18 החברות הממשלתיות האמורות לקיים בתוך חודשיים דיון בדירקטוריון בעניין פעילות החברה בתחום הטכנולוגיות החדשות כמפורט בחוזר, ולעדכנה לגבי משמעויות אימוצו של החוזר והמגבלות שלעיל.
בכך נתנה רשות החברות לחברות הממשלתיות האמורות אפשרות להשפיע על הצעת החלטת הממשלה בעניין זה.
בדצמבר 2017 דן דירקטוריון רפאל במענה על חוזר החדשנות כנדרש.
בדיון הדירקטוריון צוין כי ההתארגנות של רפאל בתחום החדשנות מספקת ותואמת לדרישות שנקבעו בחוזר החדשנות.
עוד צוין בדיון כי רשות החברות מציעה בחוזר מסלול להשקעה בחברות חדשנות, אולם הכללים .
| 1335 | דוחמבקר המדינה | אדר ב התשפ״ב | מרץ2022 .
שנקבעו במסלול זה אינם מתאימים לצורכי ההשקעה של רפאל בחברות.
במצגת שהכינה הנהלת רפאל לקראת הדיון בדירקטוריון ושנמסרה לרשות החברות צוינה עמדת רפאל בנושא החסמים והמגבלות ולפיה ראוי לקדם "מסלול ירוק" גם בנושא החדשנות וכן להרחיב את תכולות המסלול הירוק.
עוד צוין כי רפאל מברכת על הפרשנות המרחיבה של רשות החברות בין היתר לגבי האמור בחוק החברות הממשלתיות בכל הנוגע להחלטות של חברה ממשלתית הטעונות אישור הממשלה אולם היא מעדיפה כי הדבר יעוגן בחקיקה ולא בפרשנות של הרשות.
מסר מנכ"ל התע"א לרשות החברות את תגובת התע"א על חוזר הרשות בפרוטוקול של ישיבת דירקטוריון התע"א שהתקיימה בנובמבר 2017 נכתב כי נמסר לדירקטוריון דיווח בכתב בנושא חוזר החדשנות.
במסמך בנושא החדשנות שהכין לקראת ישיבה זו הסמנכ"ל לפיתוח עסקים וחברות בנות בתע"א ושנשלח לרשות החברות נכתב כי קיימים חסמים חיצוניים בעניין יישום תוכנית החדשנות בחברה, כגון חסמים הנ ובעים מהוראות חוק החברות הממשלתיות.
ביוני 2019 דן דירקטוריון התע"א בנושא החדשנות.
בדיון צוין כי התע"א עונה על כל דרישות חוזר החדשנות.
בביקורת נמצא כי דירקטוריון התע"א דן בחוזר החדשנות ביוני 2019 כשנה וחצי לאחר המועד שבו נדרשה התע"א לעשות כן וכי בדיון בנובמבר 2017 נכלל דיווח בלבד של ההנהלה בנושא.
נוסף על כך, רפאל לא מיפתה את החסמים לביצוע תוכנית החדשנות ואת המגבלות העלולות לחול עליה, בין היתר נוכח הנקבע בחוק החברות הממשלתיות בעניין הקמת חברות ורכישת מניות בחברות קיימות, ולא שלחה לרשות החברות פירוט של החסמים והמגבלות כאמור.
משכך רפאל לא מיצתה את ההזדמנות להשפיע על תוכן החלטת הממשלה ממאי 2018 .
בנושא תוכנית החדשנות על התע"א לקיים ב מועד הנדרש דיונים בדירקטוריון בהתאם ל נדרש ב חוזרי רש ות החברות, במקרים שבהם הרשות מורה לחברות הממשלתיות לעשות כן ולשלוח לה תגובה על המתווה שהיא מתכננת.
כמו כן מומלץ כי במקרים שבהם רפאל מקבלת להתייחסותה חוזרים של רשות החברות היא תעביר את תגובתה לרשות במועד.
החלטת הממשלה ממאי 2018 :לגבי תוכנית החדשנות במאי 2018 החליטה הממשלה לאשר מראש ל-20 חברות ממשלתיות ולחברות בנות שלהן, ובהן התע"א, אלתא ורפאל, להקים עם אחרים חברות או לרכוש או לקבל בדרך אחרת מניות בחברות קיימות שעיקר עיסוקן בחדשנות טכנולוגית, כהגדרת המונח חדשנות טכנולוגית בחוק לעידוד מחקר, פיתוח וחדשנות טכנולוגית בתעשיה, התשמ"ד-1984 (להלן- חוק המו"פ).
זאת בכפוף לקיומם של כמה תנאים.
בלוח שלהלן פירוט של התנאים העיקריים.
| 1336 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות לוח 4: עיקרי התנאים לקבלת אישור מראש, לפי החלטת הממשלה בעניין תוכנית החדשנות .
על פי החלטת הממשלה ממאי 2018 .
בעניין תוכנית החדשנות, בעיבוד משרד מבקר המדינה * החלטת הדירקטוריון בצירוף כל המסמכים שהובאו לפניו ואישורו של היועץ המשפטי של החברה.
הנושא תנאי ההחלטה 1 סוג ההשקעה של החברה הממשלתית בחברת חדשנות השקעה כנגד מניות 2 סכום החשיפה המרבי המצטבר של החברה הממשלתית וכל החברות הבנות שלה, בכל עת בכל חברות החדשנות; וסכום החשיפה המרבי בחברת חדשנות אחת 10% מההון העצמי של החברה הממשלתית או 200 מיליון ש"ח, הנמוך מביניהם ; 3% מההון העצמי של החברה הממשלתית או 65 מיליון ש"ח, הנמוך מביניהם 3 סכום החשיפה המרבי של החברה או של החברות הבנות שלה בכל חברות החדשנות בשנה קלנדרית בשנים 2018 - 2020 - 1% מהכנסות החברה או החברה בת, לפי העניין, או 20 מיליון ש"ח, הנמוך מביניהם משנת 2021 ואילך- 1% מההכנסות של החברה או החברה בת, לפי העניין, או 40 מיליון ש"ח הנמוך מביניהם 4 שיעור החזקות החברה הממשלתית והחברות הבנות בכל חברת חדשנות עד 20%.
ובכל מקרה לא יהיה בשיעור ההחזקה באמצעי השליטה כדי להפוך את חברת החדשנות לחברה בת ממשלתית 5 תחומי הפעילות של חברת החדשנות ומטרותיה, והזכות להשקיע בה מצויים בליבת הפעילות של החברה הממשלתית; וחברת החדשנות רשומה בישראל או שיש לה פעילות משמעותית בישראל 6 רמת פיתוח המוצרים בחברת החדשנות חברת החדשנות פיתחה מוצר קיים שלכל הפחות נמצא בשלב של מתקן חצי-חרושתי כמשמעותו בחוק המו"פ (בחוק לא הוגדר מהו מתקן חצי-חרושתי) 7 מטרת ההשקעה הטמעת הטכנולוגיה שמפתחת חברת החדשנות בחברה הממשלתית 8 אישורי ההשקעה של היועץ המשפטי של החברה הממשלתית, הדירקטוריון, השרים הממונים, מנהל רשות החברות והממונה על התקציבים במשרד האוצר אישורי היועץ המשפטי של החברה והדירקטוריון נדרשים; ההשקעה תיחשב כמאושרת אם לא הודיע אחד מהשרים הממונים או מנהל רשות החברות לחברה בתוך 30 ימים מקבלת המסמכים הנדרשים ממנה* - ואם התבקשו השלמות בתוך 30 ,ימים ממועד קבלתןכי אינו מאשר את ההשקעה; ואם הממונה על התקציבים במשרד האוצר התנגד להשקעה - היא תיחשב כמאושרת אם השרים הממונים אישרו זאת לחברה בכתב .
| 1337 | דוחמבקר המדינה | אדר ב התשפ״ב | מרץ2022 .
התע"א כתבה במועדים שונים לרשות החברות על המגבלות שמשיתה תוכנית החדשנות וחוסר ישימותה: באוקטובר 2019 כתבה התע"א לרשות החברות כי החלטת הממשלה ממאי2018 אינה תואמת את הצורך של חברות טכנולוגיות כמוה וכמו רפאל בהרחבת סל המוצרים שלהן.
כך ציינה התע"א כי סכום הרכישה האפשרי של חברה בודדת בשנה קלנדרית בכל אחת מהשנים 2018 - 2020 הוא כ-6 מיליון ש"ח, סכום נמוךלמדי שמאפשר לקבל שיעורי החזקה נמוכים בחברה הנרכשת וכן זכויות והטבות נמוכות.
התע"א ציינה כי הגבלת שיעור ההחזקות במניות החברה הנרכשת ל-20% מגבילה את היכולת של התע"א לממש את האסטרטגיה שלה בעת הרכישות; וכי "הזכות הבלתי מוגבלת בזמן ובכמות" של רשות החברות, משהב"ט והממונה על התקציבים במשרד האוצר לדרוש השלמות והבהרות אינה תואמת את עולם ההשקעות בחברות הזנק המחייב מענה מהיר.
במאי 2020 כתבה התע"א לרשות החברות בעניין השקעות בחברות הזנק ובחברות חדשנות כי היא בוחנת אפשרות להשקיע בארבע חברות הזנק ישראליות, כדי ליצור יתרון תחרותי ולמנף את החדשנות, וכי עליה להגיב במהירות על תנאי השוק המשתנים.
התע"א הוסיפה כי הזדמנויות ההשקעה בחברות אלו אינן עומדות בחלק מהתנאים שנקבעו בתוכנית החדשנות, כגון היקף ההשקעה, ולכן התע"א ואלתא יצטרכו לאשר את הרכישות בהתאם למסלול הירוק ולא יוכלו ליהנות מהטבות שקיימות בתוכנית החדשנות.
עוד ציינה התע"א כי המתנה ארוכה לאישור רכישה לפי תוכנית החדשנות יוצרת לעיתים בעיה תזרימית קשה לחברת הזנק הנדרשת לקבל במהירות מימון לפעילותה.
בביקורת נמצא כי ממועד החלטת הממשלה בעניין תוכנית החדשנות, מאי 2018 , ועד מועד סיום הביקורת, אוגוסט 2021 , התע"א, אלתא ורפאל לא רכשו מניות בחברות קיימות באמצעות התוכנית.
זאת בין היתר נוכח המגבלות שהתוכנית משיתה עליהן, ובהן סכום רכישה נמוך, שיעורי החזקה נמוכים ואי -הגבלת מספר הפניות של משהב"ט ורשות החברות לקבל השלמות או הבהרות מהחברות, ולכן משך הזמן לסיום תהליך האישור אינו מוגבל ואינו מאפשר מענה מהיר על צורכי השוק.
רשות החברות מסרה למשרד מבקר המדינה בנובמבר 2021 בתגובתה על טיוטת דוח הביקורת כי אי-עמידתן של החברות הממשלתיות בתנאי תוכנית החדשנות אינה מונעת מהן לבצע את ההשקעות האמורות בהתאם לקבוע בחוק החברות הממשלתיות.
רשות החברות הוסיפה כי בחנה את תנאי התוכנית בשיתוף החברות הממשלתיות וכי היא פועלת לגיבוש טיוטת הצעה לתיקון חלק מהתנאים, כדי לעודד השקעות בחברות הזנק ולהקל את הליך רכש החברות על ידי החברות הממשלתיות.
מומלץ כי רשות החברות תמשיך לקדם ה צעה להחלטת ממשלה שתכלול התאמות לתוכנית החדשנות עבור החברות הממשלתיות ככלל והחברות הממשלתיות הביטחוניות בפרט.
קבלת החלטות על ידי ועדת השרים לענייני חברה וכלכלה להקים חברות בנות של התע"א: ביולי, נובמבר ודצמבר 2019 אישר הדירקטוריון של התע"א להקים שלוש חברות בנות במדינות מסוימות באירופה ובאסיה.
בעקבות כך פנתה התע"א למשהב"ט ולרשות החברות, כדי לקבל את האישורים הנדרשים להקמה.
בנובמבר 2019 התקיים דיון במשהב"ט לגבי הקמת .
| 1338 | תהליכי אישור הקמת חברות ורכישת מניות בחברות קיימות על ידי חברות ממשלתיות ביטחוניות החברות הבנות במדינות מסוימות באירופה.
בפברואר 2020 קיים הכלכלן הראשי של מעהב"ט דיון בהשתתפות נציגי התע"א ורשות החברות לגבי בקשות התע"א להקים שלוש חברות, לרבות חברה בת במדינה מסוימת באסיה .
בעקבות הדיון הכינה רשות החברות הצעת החלטה לוועדת השרים לענייני חברה וכלכלה בעניין מתן אישור לתע"א להקים תאגיד במדינה מסוימת באסיה .
כמו כן הכינה הרשות שתי הצעות החלטה לוועדת השרים לגבי הקמת חברות בנות של התע"א במדינות מסוימות באירופה, בעקבות בקשות התע"א ואישורי משהב"ט ממרץ 2020 .
להקימן מיולי 2019 ועד מועד סיום הביקורת, אוגוסט2021 , במשך כשנה וחצי עד כשנתיים, לא עלה בידי רשות החברות להניח לפני ועדת השרים לענייני חברה וכלכלה את הצעות ההחלטה להקים חברות בנות של התע"א במדינות המסוימות באירופה ובאסיה.
הדבר לא איפשר לתע"א לממש את אסטרטגיית הפיתוח העסקי שלה ביעילות (בנושא זה ראו בהמשך).
ביוני 2021 מסרה התע"א למשרד מבקר המדינה כי לא התקבל אישור הממשלה להקים את שלוש החברות הבנות ; כי בעקבות העיכוב בהקמת שלוש החברות עלו חששות שונים; וכי התע"א פועלת להקים את שלוש החברות (שאינן חברות בנות) באמצעות חברות זרות32 ללא צורך בקבלת אישורה של הממשלה.
ביולי 2021 מסרה רשות החברות למשרד מבקר המדינה כי לא הניחה לפני ועדת השרים לענייני חברה וכלכלה את הצעות ההחלטה האמורות, נוכח אי- התכנסותה של הוועדה בחלק מהתקופה הרלוונטית ונוכח סדרי העדיפויות של הוועדה בעת שהתכנסה.
עלה כי התע"א שינתה את תוכניותיה העסקיות לגבי מדינות מסוימות אלו שנקבעו בתוכנית הפיתוח העסקי שלה לשנים 2019 - 2023 והיא פועלת להקים במדינות אלו חברות באמצעות חברות זרות (בעלות עקיפה) אף שמלכתחילה תכננה להקים בהן חברות בנות ממשלתיות (בעלות ישירה).
מומלץ כי רשות החברות, בשיתוף משהב"ט, תעלה הצעות להחלטות ועדת השרים לענייני חברה וכלכלה מוקדם ככל הניתן, ובפרט לגבי הקמת שלוש החברות הבנות של התע"א במדינות מסוימות אלו.
זאת כדי לבחון את האפשרות שהחברות הממשלתיות הביטחוניות יקימו את החברות הבנות הנדרשות להן בהתאם לתוכניות העסקיות שלהן, ויפעלו ביעילות כדי למנוע "עיוותים עסקיים" שמשמעם פעילות עסקית שלא טבעי לבצעה33.
רשות החברותמסרה למשרד מבקר המדינה בנובמבר 2021 בתגובתה על טיוטת דוח הביקורת כי נעשו מספר פניות מטעמה כדי להניח על סדר יומה של הממשלה את נושא הקמת שלוש החברות שלעיל, אולם הנושא לא קודם לכדי דיון בממשלה.
יצוין כי בשנים 2020 - 2021 התקיימו כמה מערכות בחירות.
32 חברה זרה- חברה שמקום התאגדותה הוא בחו"ל.
33 כאמור לעיל, בדברי ההסבר להחלטת הממשלה מ-2008 לגבי המסלול הירוק נכתב כי פעילות עסקית שלא טבעי לבצעה כרוכה "בעיוותים עסקיים".
| 1339 | דוחמבקר המדינה | אדר ב התשפ״ב | מרץ2022 .
טענות התע"א ורפאל לגבי נזקים בגלל האסדרה והבקשות שלהן להקלות בה: במועדים שונים כתבו התע"א ורפאל לרשות החברות על הנזקים שנגרמים להן בגלל האסדרה שנקבעה בחוק החברות הממשלתיות ובהחלטות הממשלה בנושא הקמת חברות ורכישת מניות בחברות קיימות.
להלן פירוט: במרץ 2013 כתבה רפאל לרשות החברות בין היתר כי היא רוכשת חברות באופן שהן לא יהיו חברות בנות ממשלתיות כהגדרתן בחוק החברות הממשלתיות, כדי שהן יוכלו לתפקד בשוק תחרותי ללא האסדרה הנדרשת מחברות בנות ממשלתיות; וכי נפגע האגבור (הסינרגייה) שהיה אמור להיווצר עקב רכישת החברות, מכיוון שלפי דיני המכרזים 34 מותר לחברה ממשלתית למסור עבודה ללא מכרז לחברה בת ממשלתית שלה בלבד.
במכתביה של התע"א מאוגוסט 2018 ומפברואר2019 , שצוינו לעיל, פירטה התע"א מגבלות בנושאים שונים החלות על חברה ממשלתית ועל חברה בת ממשלתית לעומת חברה לא ממשלתית, המכבידות על יכולתה לפעול כחברה עסקית, מטילות עליה עלויות כספיות וניהוליות גבוהות ויוצרות נחיתות בכושר התחרות שלה בארץ ובעולם.
בין היתר ציינה התע"א את המגבלה של הקמת חברות ורכישת מניות בחברות קיימות בהתאם להוראות חוק החברות הממשלתיות, המהווה לדבריה מגבלה תאגידית החורגת מנורמות עסקיות מקובלות ושוללת הלכה למעשה את יכולת הדירקטוריון וההנהלה ליישם במהירות החלטות ניהוליות לקי דום החברה והתמודדותה בשוק התחרותי.
התע"א ציינה במכתביה שלעיל כי קיים חשש סביר לאי-קבלת אישור הממשלה לרכישת חברות בלוחות הזמנים שנקבעו ובתנאי המכרזים הבין-לאומיים שבהם היא מתמודדת; כי חשש זה עולה מניסיון העבר שבו ניתן האישור רק לאחר כמה חודשים, ולעיתים אף לאחר יותר מחצי שנה; וכי הדבר גורם לנחיתות של התע"א במכרזים בין -לאומיים ונותן כוח מיקוח עודף לשותפים הפוטנציאליים שלה לביצוע רכישות.
עוד ציינה התע"א כי הצורך בהכללתן של התניות בחוזה ההתקשרות עם השותף הפוטנציאלי הנוגעות לקבלת אישור הממשלה מרתיעות אותו, מחלישות את כוח המיקוח שלה בביצוע ההתקשרות ואינן מאפשרות ביצוע רכישות ללא ידיעת המתחרים על ניסיון הרכישה.
התע"א הוסיפה כי דבר זה גורם ל"מלחמות" של הצעות מחיר מול המתחרים, מעלה את מחיר הרכישה או אף גורם לאובדנה; כי נפגעת יכולתה של התע"א להתפתח ולגדול גם בצורה לא-אורגנית באמצעות רכישת חברות, כפי שעושות מתחרותיה שעליהן לא חלות מגבלות אסדרתיות החלות עליה; וכי כל זאת גם בנוגע לרכישת חברות בהיקף כספי קטן לעומת היקף הפעילות שלה.
במכתבה מפברואר 2019 ציינה התע"א כי התמודדה לאחרונה על רכישת חברה בארה"ב בהליך תחרותי שניהל בנק השקעות אמריקאי מוביל.